తెలంగాణలో మహిళా తహసీల్దార్ దారుణహత్య WATCH LIVE TV
ఫ్రెంచ్ ఓపెన్లో ఓడిన సింధు.. ముగిసిన భారత్ పోరాటం
ఫ్రెంచ్ ఓపెన్ సూపర్ సిరీస్ రెండో రౌండ్లో భారత షట్లర్ పీవీ సింధు ఓటమిపాలైంది. దీంతో పారిస్‌లో భారత షట్లర్ల పోరాటం ముగిసింది.
TNN | Updated:
Oct 28, 2016, 11:45AM IST
రియో ఒలింపిక్స్&zwnj;లో రజత పతకం సాధించింది కోట్లాది మంది ప్రజల అభిమానాన్ని చూరగొన్న భారత స్టార్ షట్లర్ పీవీ సింధు ఫ్రెంచ్ ఓపెన్ నుంచి నిష్క్రమించింది. రెండో రౌండ్&zwnj;లో ఆమె చైనాకు చెందిన పదకొండో సీడ్ హి బింగ్&zwnj;జియావో చేతిలో 20-22, 17-21 తేడాతో ఓటమిపాలైంది. ఇటీవల జరిగిన డెన్మార్క్ ఓపెన్లో జియావోను ఓడించిన సింధు ఈ మ్యాచ్&zwnj;లో మాత్రం విజయం సాధించలేకపోయింది. భారత్&zwnj;కు చెందిన మరో షట్లర్ హెచ్&zwnj;ఎస్ ప్రణయ్ కూడా రెండో రౌండ్లో చైనీస్ తైపీకి చెందిన ఐదో సీడ్ ఆటగాడు చెన్ చౌ చేతిలో 19-21 16-21 తేడాతో ఓటమిపాలయ్యాడు. స్విస్ ఓపెన్ చాంపియన్&zwnj;గా నిలిచిన ప్రణయ్ ఫ్రెంచ్ ఓపెన్లో మాత్రం ఆకట్టుకోలేకపోయాడు.
ఇటీవల ముగిసిన డచ్ ఓపెన్లోనూ సింధు అంచనాల మేరకు రాణించలేకపోయింది. ఆ ఓపెన్&zwnj;లో ఫైనల్ చేరిన అజయ్ జయరాం ఫ్రెంచ్ ఓపెన్లో తొలి రౌండ్లోనే ఇంటి ముఖం పట్టి నిరాశ పర్చాడు. దీంతో పారిస్&zwnj;లో జరుగుతున్న ఫ్రెంచ్ ఓపెన్ సూపర్ సిరీస్&zwnj;లో భారత షట్లర్ల పోరాటం ముగిసింది.